**ΒΑΦΗ ΠΟΛΛΑΠΛΗΣ ΧΡΗΣΗΣ RIDA 90C**

* Η μόνη βαφή για Nylon & Nylon Lycra
* Βάφει εξίσου βαμβακερά, νάιλον, λινά και μάλλινα
* Συνιστάται για υφάσματα που αντέχουνε στην θερμοκρασία βαφής 90C
* Παντελόνια, κάλτσες, δίχτυα, τραπεζομάντηλα, καλύμματα επίπλων, είδη διακόσμησης όπως ξερά χόρτα, κορδέλες, ξύλα

**Σημείωση**

Οι βαφές δεν είναι ανεξίτηλες στα πολλά πλυσίματα, συνιστώνται οι 40 βαθμοί.

Τα πρώτα πλυσίματα μετά την βαφή προτείνουμε να τα βάλετε μόνα τους, για να μην λερώσουν τα υπόλοιπα ρούχα.

**ΒΑΦΗ ΣΤΟ ΧΕΡΙ**

(ΠΡΟΤΕΙΝΕΤΑΙ ΓΙΑ ΤΑ ΜΑΛΛΙΝΑ ΓΙΑ ΝΑ ΜΗΝ ΑΛΛΑΞΟΥΝ ΟΙ ΔΙΑΣΤΑΣΕΙΣ ΤΟΥΣ)

1. Φοράμε γάντια.
2. Ζυγίζουμε το ρούχο ή το ύφασμα που θέλουμε να βάψουμε και το βρέχουμε με χλιαρό νερό.
3. Διαλύουμε τη βαφή σε 3 λίτρα νερό (40C). Ανακατεύουμε καλά.
4. Τοποθετούμε το ρούχο απλωτά μέσα στο δοχείο. Ανακατεύουμε και ζεσταίνουμε μέχρι να βράσει.
5. Προσθέτουμε μια κούπα αλάτι ή 1 ποτήρι νερού ξύδι για τα μάλλινα. Διατηρούμε το βρασμό για 30-45 λεπτά ανακατεύοντας τακτικά.
6. Αποσύρουμε το δοχείο από τη φωτιά, ξεπλένουμε το ρούχο με κρύο νερό έως ότου βγει το νερό καθαρό. Και στη συνέχεια σαπουνίζουμε με ζεστό νερό και ξύδι. Στεγνώνουμε στη σκιά μακριά από πηγές θερμότητας.

**ΒΑΦΗ ΣΤΟ ΠΛΥΝΤΗΡΙΟ**

(ΠΡΟΣΟΧΗ: ΣΤΑ ΠΛΥΝΤΗΡΙΑ ΚΛΕΙΣΤΟΥ ΤΥΠΟΥ ΜΠΟΡΕΙ ΝΑ ΛΕΡΩΣΕΙ ΤΑ ΠΛΑΣΤΙΚΑ ΤΜΗΜΑΤΑ)

1. Φοράμε γάντια.
2. Ζυγίζουμε το ρούχο ή το ύφασμα που θέλουμε να βάψουμε και το βρέχουμε με χλιαρό νερό.
3. Αδειάζουμε τη βαφή στον κάδο (στεγνό) μαζί με το αλάτι και τοποθετούμε τα ρούχα απλωτά. Εναλλακτικά μπορούμε να προδιαλύσουμε τη βαφή σε πλαστική ρολέτα μαζί με το αλάτι, τοποθετώντας την πάνω σε ρούχα
4. Ρυθμίζουμε το πλυντήριο στην υψηλότερη θερμοκρασία (90C) χωρίς πρόπλυση και κάνουμε έναν πλήρη κύκλο, τουλάχιστον 45λεπτά.
5. Στα μαύρα και στις σκούρες αποχρώσεις επαναλαμβάνουμε άλλη μια πλύση για να απομακρυνθούν τα υπολείμματα βαφής.
6. Στεγνώνουμε στην σκιά. Το πλυντήριο καθαρίζει με απορρυπαντικό και ένα κύπελλο χλωρίνη στους 60C (ένας πλήρης κύκλος).